
Z A P I S N I K
14. sjednice Vijeća Mjesnog odbora Kustošija centar,
14. srpnja 2022.
[bookmark: _GoBack]u prostorijama MS, Ilica 259,
s početkom u 18 sati

NAZOČNI ČLANOVI VIJEĆA: Bianka Flis, Kristijan Orešković, Hrvoje Krsnik,  Luka Pešut, Adam Millan
Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.
Vijeće jednoglasno usvaja Zapisnik 13.  sjednice

Vijeće jednoglasno  usvaja
DNEVNI RED

1. Prioriteti Komunalnih aktivnosti Vijeća gradske četvrti Črnomerec za 2023. godinu 
2. Godišnji izvještaj o izvršenju Financijskog plana Vijeća Mjesnog odbora Kustošija centar za 2021.
3. Ilica-Trg HOS-a uklanjanje kontejnera za razvrstavanje
4. Sadnja stabala uz potok Kustošak
5. Ulica Slavka Ježića- suglasnost HŽ-a za sadnju zelenog zida
6. Održavanje zelenila-Ilica preko puta MUP-a
7. Ulica Gjure Szaba - postavljanje dodatnih klupa na zelenim površinama uz zgradu
8. Preimenovanje stanica
9. Sanacija propalih željeznih vrata – Trg Siječanjskih žrtava
10. Informacije, pitanja i prijedlozi
      - dežurstva 
AD 1.
Prioriteti Komunalnih aktivnosti Vijeća gradske četvrti Črnomerec za 2023. godinu
Vijećnici su dobili pisani materijal
Vijeće odlaže donošenje Zaključka o Prijedlogu prioriteta Vijeća Gradske četvrti Črnomerec za 2023. za narednu sjednicu zbog nedostatka informacija. 

AD 2.
Godišnji izvještaj o izvršenju Financijskog plana Vijeća Mjesnog odbora Kustošija centar za 2021.
Vijećnici su dobili pisani materijal

Vijeće odlaže donošenje Zaključka o usvajanju Godišnjeg izvještaja o izvršenju Financijskog plana Vijeća Mjesnog odbora Kustošija centar za 2021 za narednu sjednicu zbog nedostatka informacija. 

Ad 3.
Ilica-Trg HOS-a uklanjanje kontejnera za razvrstavanje otpada
Vijećnici su dobili pisani materijal

Vijeće odlaže donošenje Zaključka o uklanjanju kontejnera za razvrstavanje otpada na Trgu HOS-a dok se ne prikupi dostatna količina podataka za donošenje istog.

AD 4.
Sadnja stabala uz potok Kustošak
Vijećnici su dobili pisani materijal
Vijeće jednoglasno usvaja
ZAKLJUČAK
o pošumljavanju odnosno sadnji stabala uz potok Kustošak

1. Vijeće je raspravljalo o potrebi sadnje stabala uz korito potoka Kustošak, u dijelovima: 
1. Trg HOS-a 
2. Dio od križanja Kustošijanske i Vatrogasne ulice do željezničke pruge u Sokolskoj ulici

2. Inicijativa je pokrenuta u skladu sa zahtjevima građana Kustošije. 

3. Vijeće predlaže da Vijeće Gradske četvrti Črnomerec razmotri navedeni prijedlog te izvijesti VMO Kustošija centar o mogućnosti izvođenja istog.

4. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.

AD 5.
Ulica Slavka Ježića- suglasnost HŽ-a za sadnju zelenog zida
Vijećnici su dobili pisani materijal
Vijeće jednoglasno usvaja
ZAKLJUČAK
o sadnji živog zida uz željezničku prugu u ulici Slavka Ježića

1. Vijeće je raspravljalo o potrebi sadnje živog zida uz željezničku prugu u ulici Slavka Ježića obzirom da je nedavno uklanjanje istog od strane Hrvatskih željeznica znatno narušilo kvalitetu života stanovnika ulice.

2. Vijeće predlaže da Vijeće Gradske četvrti, uz suglasnost Hrvatskih željeznica d.o.o. osigura sredstva Planom komunalnih aktivnosti za izvršenje traženog zahvata.

3. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.

AD 6.
Održavanje zelenila-Ilica preko puta MUP-a
Vijećnici su dobili pisani materijal
Vijeće jednoglasno usvaja
ZAKLJUČAK
o redovnom održavanju nekultiviranog zemljišta

1. Vijeće traži da se uređivanje živice u Ilici 364, nasuprot zgrade Ministarstva unutarnjih poslova, uvrsti u Program redovnog održavanja nekultiviranog zemljišta Zagrebačkog holdinga d.o.o. Podružnice Zrinjevac. 

1. Vijeće traži da se postojeće zelenilo ne uklanja u potpunosti već samo održava i uređuje do sadnje kultiviranog zelenila.

1. Vijeće predlaže da se na navedenoj lokaciji zasadi kultivirano zelenilo ili da se navedeni prostor pretvori u park.

1. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.


AD 7.
Ulica Gjure Szaba - postavljanje dodatnih klupa na zelenim površinama uz zgradu

Vijećnici su dobili pisani materijal
Vijeće jednoglasno usvaja
ZAKLJUČAK
o postavi klupa u ulici Gjure Szaba

1. Vijeće će postavu klupa na zelenim površinama u ulici Gjure Szaba uvrstiti u Prijedlog prioriteta Komunalnih aktivnosti Vijeća gradske četvrti Črnomerec za 2023. godinu.

2. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.

AD 8.
Preimenovanje stanica
Vijećnici su dobili pisani materijal
Vijeće jednoglasno usvaja
ZAKLJUČAK
o preimenovanju stanica

1. Vijeće nije suglasno sa predloženim izmjenama naziva stanica.

2. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.



AD 9. 
Trg siječanjskih žrtava – sanacija vrata parka
Vijećnici su dobili pisani materijal
Vijeće jednoglasno usvaja
ZAKLJUČAK
o sanaciji vrata

1. Vijeće će razmotriti izmjenu postojećih vrata manjima i preglednijima te prema potrebi uvrstiti u Prijedlog prioriteta Komunalnih aktivnosti Vijeća Gradske četvrti Črnomerec.

2. Ovaj će zaključak biti dostavljen Gradskom uredu za mjesnu samoupravu, civilnu zaštitu i sigurnost.


AD 10.
Informacije, pitanja i prijedlozi
      - dežurstva 
· lokacija za sadnju stabala i pripadajuća tablica
· dogovor za rad i planovi kroz Kolovoz te  termin sljedeće sjednice



Predsjednica
Vijeća Mjesnog odbora
Kustošija - centar
                                                                                	                                    
                   Bianka Flis
